ซิกน่ารุกขายผ่านทีวีคาดยอดขาย100ล.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — ซิกน่าประกันภัย ขายผ่านทีวีอีกรอบ คาดยอดขายทะลุ 100 ล้านบาท
นายแกรี่ เวนย์ เด็นสัน ประธานเจ้าหน้าที่บริหาร และผู้จัดการประจำประเทศไทย บริษัท ซิกน่าประกันภัย เปิดเผยว่า ปี 2553 บริษัทกลับมาทำการขายผ่านโทรทัศน์ หรือไดเรกต์สปอนส์ทีวี (ดีอาร์ทีวี) และเพิ่มช่องทางเว็บไซต์เพื่อสร้างความต้องการจากผู้บริโภคโดยตรง คาดว่าจะมียอดขาย 100 ล้านบาท ซึ่งใช้เงินโฆษณาประมาณ 35 ล้านบาท
ทั้งนี้ บริษัทจะเริ่มขายประกันแผน 2 in 1 ผ่านโทรทัศน์ในวันที่ 17 มี.ค. เป็นประกันคุ้มครองการเสียชีวิตจากอุบัติเหตุและ 5 โรคร้ายแรง ได้แก่ โรคมะเร็ง หัวใจวาย โรคหลอดเลือดในสมอง ไตวาย และภาวะโคม่า เพื่อจับกลุ่มคนรุ่นใหม่ เบี้ยประกันเฉลี่ยตั้งแต่ 4,0006,000 บาทต่อปี ทุนประกัน 25 แสนบาท หากลูกค้าชำระเบี้ยประกันผ่านบัตรเครดิตวีซ่าจะได้รับความคุ้มครองจากอุบัติเหตุเพิ่มขึ้น 15% และหากซื้อให้คู่สมรส บุตร มารดา บิดา จะได้รับความคุ้มครองกรณีเสียชีวิตจากอุบัติเหตุเพิ่มขึ้นอีก 30%
นายเด็นสัน กล่าวว่า ปี 2551 บริษัทมียอดขายผ่านโทรทัศน์ 40 ล้านบาท ปี 2552 หยุดขายผ่านโทรทัศน์เพื่อทำวิจัยตลาดก่อนจะออก 2 in 1 คาดว่าปี 2553 ยอดขายผ่านโทรทัศน์จะมีสัดส่วนประมาณ 10% จากเบี้ยรับรวมทั้งหมดของบริษัท
ปี 2553 บริษัท ซิกน่าฯ ตั้งเป้าหมายเบี้ยรับรวม 1,000 ล้านบาท เพิ่มขึ้น 60% เมื่อเทียบกับปี 2552